b'\n_START_ARTICLE_\nLeicester City FC\n_START_SECTION_\nHistorie\n_START_PARAGRAPH_\nKlubben ble stiftet som \xc2\xabLeicester Fosse\xc2\xbb fordi de spilte p\xc3\xa5 en bane som l\xc3\xa5 i Fosse Road. F\xc3\xb8r klubben flyttet til Filbert Street i 1891 hadde de benyttet fem forskjellige baner. Leicester City rykket for f\xc3\xb8rste gang opp til den \xc3\xb8verste divisjonen i 1908. P\xc3\xa5 grunn av finansielle problemer m\xc3\xa5tte klubben omorganiseres og Leicester Fosse ble til Leicester City Football Club. Siden den gang har Leicester g\xc3\xa5tt opp og ned mellom de to \xc3\xb8verste divisjonene, selv om de p\xc3\xa5 slutten 90-tallet hadde rekke plasseringer blant de 10 beste i toppserien. Den 2. mai 2016 ble historisk for Leicester da det ble klart at de vant Premier League 2015\xe2\x80\x9316 etter at Tottenham spilte uavgjort borte mot Chelsea p\xc3\xa5 Stamford Bridge. Det gjorde at Tottenham ikke kunne ta igjen Leicester med to serierunder igjen \xc3\xa5 spille.'